APSTIPRINĀTS

ar Alūksnes novada domes

priekšsēdētāja A.DUKUĻA

15.05.2019. rīkojumu Nr.ANP/1-6/19/141

**Alsviķu pirmsskolas izglītības iestādes**

**„Saulīte” vadītāja amata kandidātu**

 **atklāta konkursa nolikums**

**I.Vispārīgie jautājumi**

1. Nolikums nosaka Alsviķu pirmsskolas izglītības iestādes „Saulīte” vadītāja amata kandidātu atklāta konkursa (turpmāk tekstā – konkurss) izsludināšanas un norises kārtību, kā arī amata pretendentu vērtēšanas kritērijus un metodiku.
2. Konkursa mērķis ir noskaidrot Alsviķu pirmsskolas izglītības iestādes „Saulīte” vadītāja amata pienākumu izpildei piemērotāko pretendentu.
3. Konkursa uzdevums ir izvērtēt pretendentu profesionālo sagatavotību un atbilstību Alsviķu pirmsskolas izglītības iestādes „Saulīte” vadītāja amatam.

**II. Konkursa izsludināšana, prasības pretendentiem un dokumentu iesniegšana**

1. Konkursu organizē Alūksnes novada domes priekšsēdētāja izveidota komisija (turpmāk – komisija). Komisijas pirmajā sēdē komisijas locekļi no sava vidus ievēl komisijas priekšsēdētāju.
2. Informācija par konkursa izsludināšanu, norādot pretendentam izvirzāmās prasības, iesniedzamos dokumentus, pieteikšanās termiņu, tālruni uzziņām un dokumentu iesniegšanas vietu, publicējama laikrakstā „Alūksnes un Malienas Ziņas”, Alūksnes novada pašvaldības mājas lapā [www.aluksne.lv](http://www.aluksne.lv).
3. Uz Alsviķu pirmsskolas izglītības iestādes „Saulīte” vadītāja amatu var pretendēt personas, kuras atbilst šādām prasībām:
	1. uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu;
	2. pretendenta izglītība atbilst Izglītības likumā un Ministru kabineta noteikumos par pedagogiem nepieciešamo izglītību un profesionālo kvalifikāciju un profesionālās pilnveides kārtību noteiktajām prasībām;
	3. pretendents prot valsts valodu augstākajā līmenī atbilstoši Valsts valodas likuma prasībām un vismaz vienu Eiropas Savienības oficiālo valodu profesionālajai darbībai nepieciešamajā apjomā;
	4. pretendentam ir vismaz triju gadu pedagoģiskā pieredze izglītības jomā vai izglītības vadības darbā.
4. Alsviķu pirmsskolas izglītības iestādes „Saulīte” vadītāja amata pretendentiem jāiesniedz šādi dokumenti:
	1. pieteikuma (motivācijas) vēstule;
	2. izglītības un profesionālās darbības apraksts (CV);
	3. izglītību apliecinošu dokumentu kopijas;
	4. valsts valodas prasmes apliecība (ja nepieciešama);
	5. pretendenta redzējums par Alsviķu pirmsskolas izglītības iestādes „Saulīte” attīstību (apjomā līdz 2 A4 lapām datorrakstā).
5. Nolikuma 7.punktā minētos dokumentus amata pretendenti līdz *2*019.gada 5.jūnija plkst.15.00 var nosūtīt pa e-pastu dome@aluksne.lv, pa pastu vai nogādāt personīgi – Alūksnes novada pašvaldības Kancelejā, Alūksnes kultūras centrā, Brūža ielā 7, Alūksnē, LV - 4301. Ar konkursa nolikumu var iepazīties Alūksnes novada pašvaldības mājas lapā – www.aluksne.lv.
6. Ja pretendents norādītajā termiņā neiesniedz visus nepieciešamos dokumentus, attiecīgais pieteikums netiek izskatīts.
7. Ja noteiktajā termiņā nav pieteicies neviens pretendents, komisija atkārtoti izsludina konkursu.

**III. Konkursa norise un pretendentu vērtēšanas kritēriji**

1. Konkursa laikā komisija noskaidro katra amata pretendenta atbilstību amatam izvirzītajām prasībām. Konkurss notiek divās kārtās:
	1. pirmajā kārtā, piecu darba dienu laikā pēc pieteikumu iesniegšanas termiņa beigām, komisija atbilstoši iesniegtajiem dokumentiem novērtē pretendentu atbilstību nolikumā izvirzītajām prasībām.
	2. konkursa otrā kārta – darba intervija.
2. Ja komisija konstatē, ka pretendents nav iesniedzis nepieciešamos dokumentus vai pretendents neatbilst kādai nolikumā izvirzītajai prasībai, pretendents tiek izslēgts no tālākas dalības konkursā.
3. Pirmajā kārtā komisija izvērtē šī nolikuma 7.punktā sniegto informāciju un dokumentus atbilstoši šajā nolikumā noteiktajiem vērtēšanas kritērijiem, vērtējot punktu sistēmā (maksimālais iespējamais punktu skaits – 12) :

|  |  |
| --- | --- |
| **Nosacījums** | ***Punkti*** |
| 1. ***Izglītība*** *(maksimālais iegūstamais punktu skaits - 6 )*
 |
| 1.1.Maģistra grāds izglītības vadībā vai pedagoģijā un nepieciešamā profesionālā kvalifikācija.(Ministru kabineta 2014.gada 28.oktobra noteikumu Nr.662 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” 1.pielikuma 2.punkts) | **6** |
| 1.2.Augstākā pedagoģiskā izglītība un nepieciešamā profesionālā kvalifikācija.(Ministru kabineta 2014.gada 28.oktobra noteikumi Nr.662 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” 1.pielikuma 2.punkts) | **5** |
| 1. ***Izglītības darba pieredze*** *(maksimālais iegūstamais punktu skaits - 5)*
 |
| 2.1.Pieredze pirmsskolas izglītības vadības jomā vairāk kā 3 gadi | **5** |
| 2.2.Pieredze izglītības vadības jomā vairāk kā 3 gadi  | **4** |
| 2.3.Pieredze pirmsskolas pedagoga darbā, vairāk kā 3 gadi | **3** |
| 2.4.Pieredze citā pedagoģiskajā darbā vairāk kā 3 gadi | **1** |
| 1. ***Profesionālā pilnveide*** *(maksimālais iegūstamais punktu skaits -1)*
 |
| Amata pienākumu izpildei atbilstošu apmācību vai kursu apmeklējums pēdējo 3 gadu laikā – līdz 1 punktam (0,2 punkti par katru atbilstošo apmācību vismaz 6 stundu apjomā, ne vairāk kā 5 apmācības vai kursi) | **1** |

1. Konkursa otrajā kārtā tiek aicināti piedalīties tie pretendenti, kuri ir iesnieguši visus nepieciešamos dokumentus un atbilst nolikumā izvirzītajām prasībām.
2. Komisijas priekšsēdētājs iepazīstina pretendentu ar komisijas sastāvu un uzaicina motivēt savu izvēli - kandidēt uz izglītības iestādes vadītāja amatu. Komisijas locekļi uzdod jautājumus pretendentam par viņa izglītību, kvalifikāciju, tālākizglītību, darba pieredzi un ar iestādes darba organizāciju saistītus jautājumus, kas ļauj izvērtēt pretendenta atbilstību izglītības iestādes vadītāja amatam izvirzītajām prasībām. Komisijas locekļiem ir tiesības iepazīties ar iesniegto dokumentu kopiju oriģināliem. Komisijas locekļiem ir tiesības uzdot jautājumus pretendentam saskarsmes spēju un komunikācijas prasmju novērtēšanai.
3. Konkursa otrā kārtā - darba intervijā:
	1. izvērtē pretendentus, piešķirot katram kritērijam atbilstošu punktu skaitu pēc sekojošas vērtēšanas skalas:
		1. atbilstošas prasmes, zināšanas un izpratne – 3 punkti,
		2. daļējas prasmes, zināšanas un izpratne – 2 punkti,
		3. vājas prasmes, zināšanas un izpratne - 1 punkts,
		4. nav prasmju, zināšanu un izpratnes – 0 punkti.

 (maksimālais iespējamais punktu skaits – 18 punkti)

|  |  |
| --- | --- |
| **Nosacījums** | **Punkti (max)** |
| 1. Izglītības iestādes attīstības redzējuma pamatojums, atbilstība iesniegtajam rakstiskajam materiālam
 | **3** |
| 1. Spēja sniegt kompetentas atbildes uz šajā jomā specifiskiem jautājumiem
 | **12** |
| 1. Saskarsmes spēju, komunikāciju prasmju novērtējums
 | **3** |

1. Lēmumu par pretendenta atbilstību pieņem, pamatojoties uz pirmajā un otrajā kārtā iegūto visaugstāko punktu kopsummas rezultātu. Maksimāli iespējamais kopējais punktu skaits abās konkursa kārtās ir 30 punkti.
2. Vienāda novērtējuma gadījumā, izšķirošā ir komisijas priekšsēdētāja balss. Komisijas priekšsēdētājam savs lēmums ir jāpamato, un tas tiek ierakstīts protokolā.
3. Ja pretendents ieguvis mazāk par 50% no kopējā punktu skaita, t.i. mazāk kā 15 punktus, tad pretendenta kandidatūra tiek atzīta par neatbilstošu vakantajam amatam.
4. Komisija pieņem galīgo lēmumu bez pretendentu klātbūtnes un par rezultātiem paziņo katram intervētajam pretendentam rakstveidā piecu darba dienu laikā, pēc lēmuma pieņemšanas.
5. Pēc visu rezultātu apkopošanas, komisija pieņem lēmumu par atbilstošāko pretendentu un, pēc atbilstošas izziņas saņemšanas no Latvijas Republikas Sodu reģistra un saskaņošanas Izglītības un zinātnes ministrijā, kandidāts tiek virzīts apstiprināšanai tuvākajā Alūksnes novada domes sēdē.
6. Savu piekrišanu konkursa rezultātā uzsākt izglītības iestādes vadītāja amata pienākumu izpildi, norādot iespējamo darba tiesisko attiecību uzsākšanas laiku, konkursa uzvarētājs apliecina rakstveida iesniegumā pēc tam, kad saņēmis rakstveida paziņojumu par pretendenta izvirzīšanu apstiprināšanai amatā.
7. Ja pretendents, kurš uzvarējis konkursā, pieņem lēmumu atteikties no Alsviķu pirmsskolas izglītības iestādes „Saulīte” vadītāja amata pienākumu izpildes, var tikt pieņemts lēmums par nākošā, konkursa otrajā kārta intervētā pretendenta ar lielāko iegūto punktu skaitu izvirzīšanu apstiprināšanai šajā amatā šajā nolikumā paredzētajā kārtībā.
8. Atkārtotu pretendentu konkursu izsludina, ja:

24.1.Konkursā nav pieteicies neviens pretendents;

24.2.Saskaņā ar komisijas ierosinājumiem neviens no pretendentiem neatbilst izvirzītajām prasībām (19.punkts);

23.3.Dome neatbalsta komisijas ieteiktā pretendenta pieņemšanu darbā;

23.4.Izglītības un zinātnes ministrija nesaskaņo pretendenta kandidatūru.

1. Ziņas par kandidātiem, kas iegūtas konkursa gaitā, ir konfidenciālas, un konkursa komisijas locekļiem, kā arī konkursa norisē iesaistītajiem Alūksnes novada pašvaldības administrācijas darbiniekiem, nav tiesību tās izpaust.

Alūksnes novada domes priekšsēdētājs A.DUKULIS